text: Se Video: Svøm dig til kolde kontanter
  05 oktober 2014 kl. 11.35
  Blåvandshuk Svømmeklub satser på et fyldt bassin. Jo flere svømmere - des flere penge til klubben.
  Denne søndag er udråbt til at være Den store Svømmedag, og det betyder, at der i dag bliver svømmet igennem i landets svømmebassiner.
  Formålet med Den store Svømmedag er at få flest mulige svømmeglade til at tage en tur i vandet. Det gælder om at svømme længst, og belønningen er kontante kroner.
  I Blåvandshuk er både unge og ældre inviteret. Eneste krav er, at alle der springer i vandet kan svømme vigtige meter hjem til klubben.
  Alle, der møder op, får et diplom. Det gælder også dem, der mere flyder end svømmer.
  Den Store Svømmedag er en landsdækkende konkurrence, der er arrangeret af Dansk Svømmeunion og Børnehjertefonden.
  Se video med svømmetræner Lisbeth Mølleskov
  Varighed 00:51
  
  